lv da ca lv en lv en ru en lv lv lv eo lv lv sl lv lt lv lv lv lv lv fr lv lv lv lv lt pl lv it lv lv lv lv es lv eo id lv en lv cs en en en en en lv lv de lv lv en lv en lv en lv lv lv lv en lv lv lv lv en lv lv en tr lv lv lv lv lv lv en en en lv lv lv ru lv lv lv lv lv lv lv lv lv mn lv en lv lv lv lv lv lv lv lv lv fr en lv pl lv lv lv lv en en it lv lv
Brīvdabas muzejs aicina uz Rudens ražas svētkiem :: Atputasbazes.lv
Pirtis - Viesu nami - Kempingi
Latvijas Etnogrāfiskais brīvdabas muzejs ielūdz uz krāšņajiem Rudens ražas svētkiem svētdien, 30. septembrī no 10.00 līdz 16.00. Svētku viesiem būs iespēja iegādāties dažādus vietējos lauku labumus un amatnieku darinājumus bagātīgajā Miķeļa dienas tirgū, nogaršot vilinošo Saberu ķirbju zupu un doties skanīgās rotaļās ar folkloras kopu.
Miķeļdiena jeb rudens saulgrieži jau izsenis iezīmē lauku darbu pabeigšanu un svinības ar bagātīgu mielastu, skaļu līksmību un tradicionālo Miķeļdienas tirgu. Arī Brīvdabas muzejā visas dienas garumā svētku viesi varēs iegādāties rudenīgus dzērienus un sīrupus, vietējo vīnu un alu, sezonālas ogas un augļus, Latvijā ievāktu medu un citus kārumus, kā arī zemnieku saimniecībās sarūpētus piena un gaļas produktus. Miķeļdienas tirgū neiztikt arī bez amatniekiem – pasākumā būs iespējams apskatīt un iegādāties keramikas un koka darinājumus, rotas, kā arī ziemai noderīgās kažokādas un adījumus. Šogad svētki pulcēs gandrīz 100 tirgotāju no Latvijas un viesus no Lietuvas un Igaunijas.
Svētku laikā no 12.00 līdz 13.30 apmeklētājus ar rudenāju dziesmām un rotaļām priecēs arī folkloras kopa “Teikas muzikanti”. Kad pirkumu grozi pilni un kājas pagurušas pēc kārtīgiem dančiem un lustēm, apmeklētāji varēs mieloties ar Saberu ķirbju zupu.
Pasākuma laikā būs padomāts arī mazajiem viesiem, kuriem būs iespēja vizināties zirdziņa mugurā, kā arī izmēģināt veiklību senajās koka spēlēs.
Pie muzeja pieejama bezmaksas autostāvvieta.
Mājdzīvniekus lūdzam šoreiz atstāt mājās.
Pasākuma laikā tiks fotografēts un filmēts.
Pirmsskolas vecuma bērniem ieeja muzejā ir bez maksas.
Ģimenes biļete (1 līdz 2 pieaugušie + 1līdz 4 bērni līdz 18 gadu vecumam) 8,50€.
Vecākiem ar pašiem mazākajiem – pieejama pārtinamā istaba.
Ieeja, darba laiks un cenas.
Ieeja pasākumā no muzeja Galvenās ieejas – Brīvdabas ielas 21. Muzejs apmeklētājiem būs atvērts no plkst. 10.00 līdz 20.00. Ieejas maksa skolēniem 1,40€, pilna laika studentiem 2,00€, pensionāriem 2,50€, pieaugušajiem 4,00€.
FACEBOOK: Latvijas Etnogrāfiskais brīvdabas muzejs
DRAUGIEM.LV: Latvijas Etnogrāfiskais brīvdabas muzejs
Preses materiālu sagatavoja:      Harita Maniņa
Latvijas Etnogrāfiskā brīvdabas muzeja
Komentārs par rakstu: Brīvdabas muzejs aicina uz Rudens ražas svētkiem
Balsot 18 Balsot 33 Balsot 50
» Arhīvs» Diskusijas  (0)
16.05.2022Vjačeslavs Mitrohins un Aivars Hermanis Ungurmuižā spēlēs latviešu blūzus!20.04.2022Aijas Vītoliņas un Aivara Hermaņa koncerts Mazmežotnes muižā24.03.2022Vienmēr zaļi! Atkal kopā… pēc 30 gadiem15.11.2021Starptautiskais Slēpņotāju (Geocaching) filmu festivāls Sabilē 30.10.2021Interaktīvas pastaigas Jelgavā
19.11.2020Brīvdabas muzejs aicina mūsdienu amatniecības meistarus 07.10.2020Rotko centra GADA KARTE – iespēja baudīt mākslu29.04.2020Dailes teātris uzsāk darbu pie seriāla 30.01.2020KAROSTAS FESTIVĀLS Trīsdesmit neatkarības gadi Karostā 1990-202019.11.2019Dailes teātris gatavojas 100. jubilejai
2022 © www.atputasbazes.lv | Izstrādātājs: SENET
Nepareizi ievadīts lietotāja vārds vai parole!